Risan
Risàn ( Risano par taliàn) e je une biele frazion dal cumun di Pavie, plaçâde tàl Friûl di Mieç i abitans si clamin "Risanees".
Le coordinadis geografichis de place e son: 45° 58' 22.02" N 13° 15' 15.10" E; le altece sul livel da l'aghe dal mar a iè di 58 metros.
Patron dal pais al è San Cançian martar che si festeze al 30 di Mai, le fieste dal "Perdon" a je dedicade a le Madone de cinture e si festeze le cuarde domenie di Avost.
Al paìs al è sgrufuiàt, pùi o mancùl, a mieze strade fra Udin e Palme; al conte, pôc sù pôc jù, incirche 800 ànimìs.
Tabele dai contignûts
Un pocje di storie[cambie | modifiche il codiç]
Tai antîcs libris des plêfs di Aquilee si cjate scrit che "Plebs Lavariani" (de Lavarian di vuê si cjate olme fin dal 776 come borc di origjne langobarte cu le Plêf di San Pauli) e contignive: "Villa Lavariani - Villa de Bicinico - Villa de Gresie (Griis) - Villa Cuchane - Villa S. Stephani - Villa Tisani - Villa Persereani - Villa de Lauzacho - Villa de Chiasotis - Villa de Risano - Villa de Curtiel
Sul glossari dal Prampero, al document plui vecjo dulà che si nomene Risàn di bessôl (e, probabilmentri, cun plêf aunome) al è tal 1248 fevelânt di "Michael Decanus de Risano" al decàn al ere chel cal comandave le riunions de "vicinie" (cjâfs di famee).
In chel timp Risàn al è disòt al domini Patriarcjâl (Patriarcât di Aquilee) e al reste fin tal 1420. Daspò, fin tramài al 1787, al paîs al passe ai vignesiàns.
Al cûr pui antîc dal borc al ere dongje la glesie parochiâl ancje se i lûcs a son stas ritocjàs ator i secui XVIII-XIX, dome dongje al poç in piere si viôt une costruzion di origjine ator al mil e cinccent.
Altris cjasis rurâls, che e dan sule strade cule cort par dentri, si cjatin lunc al troi c’al puarte ale biele gleseute dal mil e cinccent de “Santissime Trinitàt” passant devant de bande dal soreli a mont de vile dai conts Grìcûi (uè de aziende agricule Pighin) che comprent une so capele di famee, di front de vile sule stesse strade si cjate un cjasâl agricul cun puartin (uè de famee Moschète) cun colònis in modòn che al siere intor un curtîl a U.
Di front de glesie si viôt un palaç di cualitât cun barcons ricuadrâs in piere e portâl cun architrâf, prime dai siôrs Orter e dopo dal istitût Renati di Udin vuê deventade une locande cun sotet.
Une vore dongje di vile Gricûle e son costruzions paronàls, sule strade, cun implant a U, le mùsis e an viertidùrìs in linie e disponudis in mut simetric cun ricuadris in piere, par dentri si cjatin pituris a fresc, (vuê cjase Tavian bielzà farmacie) di front a je le colone di Sante Sabide.
Atris lûcs di valôr come cjase Duriis, e son te place dal pais, ducj cun portâi in architrâf di piere, cualchidun cun erald, bande dal soreli a mont a je vile Rizzani (bielzà cjase dal miedi Pinti e prime dai conts Blasûts di Udin) cun une cort d’onôr. Lûcs rurâi di, valôr pal ambient, e son presins lunc dute le roe di Palme dulà che si cjate al mulin di Burél (vuê cjasâi Fari, Budin e Fantin) cul salt de aghe, sule muse cuintri le strade si viôt une piture a fresc, sul daûr si jeve le tor di un mulin plui zovin, viers Lumignà e viers Cjasòtis atris doi mulins Burél.
Le Plêf di San Cançian a jè vignûde sù slargjant tal mil e cinccent le struture di une prime piçule glesie, esistent zà prime dal 1358, di cui e reste, cuasi sigurementri, le part devànt che a je caraterizade dal tor medioeval deventàt tor cjampanàrie tacâde sule part frontâl dal edifici e poiânt su dôs colònis.
Storie plui resìnt[cambie | modifiche il codiç]
Tal periodi de ultime vuere Risan, soredut pe presince de stazion feroviarie e de piste di aviazion militàr fate dai Todescs, al devente un pont di rilêf e al viôt le presince rilevante di dûç i atôrs dal event belic e de liberazion scomençant dai Todescs (tanç di lôr chei che e vivin ancje te famèsi dal paîs) ai Cosacs ai Polacs fin ai partigjans. Al pais in ta chei ains al iere le tiarce frasion par abitàns dal cumun di Pavie come che si viôt ancje de pagine dal "anuari gjeneràl d'Italie" dal 1938 chi ripuartâde.
Propit pe impuartance ta chest timp al pais, e le so piste di aviazion, tal 1952 al ricêf le visite di Dwight David "Ike" Eisenhower alore, e par dut al periodo de vuere, comandat in capo de fuarcis aleadis in Europe e che al deventarà dal 1953 al 1961 al 34° president dai Stâts Unîts di Americhe.
In tal 1963 i fradis Vigj, Ercole e Fernando Pighin di Pordenon a comprin le tignude dai conts Gricûi, cule vile di famee, e fasin nassi a Risan une grande aziende agricule pe produzion di vins e pomis che deventarà une impuartant realtât economiche dal cumun e darà lavôr ancje a tançs risanees.
Un atri apisodi degn di note riguardant le piste di aviazion di Risan al è dal 7 di avrìl dal 1970 cuant che un aereo militàr (un Mig17) Ongjarès (al timp le Ongjarie era dilà de "cortine di fiàr" fasînt part, duncje, dal "Pat di Varsavie") al ven iû atiare e al pilota, tal Sandor Zoboki, al consegne le armis al vuardiàn comunàl da l'epoche, Vigj vuardiàn di Cjasòtìs (Luigi Tosolini) fasìnt richieste uficiâl di "asîl politic".
Plevàns[cambie | modifiche il codiç]
Famèis nobilìs di Risan[cambie | modifiche il codiç]
- Grìcûi (Agricola-conti) siore famee Udinèse di conts, al palaç di famee al jere li che ancje vuê si cjate le omonime vie in laterâl di vie Liruti, le primis notisìs e son dai prins ains dal 1500, e fevelìn dal cont Gaspar marcjadant di lane.
- Cicògne (Cicogna-conti)
- Balsùts (Biasutti-conti)
- Orte (Orter)
Famèis stòrichìs di Risan[cambie | modifiche il codiç]
Beltramìn (Beltramini), Benato (Bennati), Bertòn (Bertoni), Boç (Boz), Bolzan (De Bernardo), Bolzanût (Tosoratti), Bonèt (Bonetti), Braidôt (Braidotti), Brîc (De Biaggio), Budìn (Budino), Bùlgic (Bolzicco), Bûlugnìn (De Lucia), Bundìn (Bondino), Burèl (Burello), Caût (Zanon), Cesâr (Colautti), Cosât (Cosatto), Fâri (Savorgnani), Fantin (Fantini), Favero (Favero) Frate (Del Frate), Gratòn (Grattoni), Lestân (Lestani), Lùche (Lucca), Marcûč (Fabbro), Menòs (Menossi), Moschête (De Paoli), Morêt (Moretti), Pajàn (Parenti), Pàsar (Passero), Patrisio (Porta), Pîve (Romano), Prête (Verzegnassi), Pitilìn (Pittilini), Poç (Gubaro), Sanutìn (Zanuttini), Seravàl (Serravalle), Sof (Zof), Sofèr (Zancano), Spîčemej (Spizzamiglio), Stàgnadìç (Castagnaviz), Tàvian (Dorigo), Tesàro (Tessaro) Tulìs (Tulisso), Tunìn (Ciani), Visintìn (Battistutta).
zsm_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lmo_Latn som_Latn nno_Latn fur_Latn fur_Latn